ΓΡΑΠΤΗ ΕΡΩΤΗΣΗ E-1227/03

υποβολή: Anne Jensen (ELDR) προς την Επιτροπή

(2 Απριλίου 2003)

Θέμα: Περιοδικός έλεγχος μηχανοκίνητων οχημάτων για μεταφορά επιβατών

Είναι αξιοπερίεργο ότι κρίθηκε αναγκαίο ναπάρξει ρύθμιση από την Ένωση στο θέμα του περιοδικού ελέγχου των μηχανοκίνητων οχημάτων για μεταφορά επιβατών. Επιθυμείται ενημέρωση σχετικά με το εάν η Επιτροπή θεωρεί ότι η ρύθμιση του θέματος — με τη γραφειοκρατία και τις δυσκολίες που αυτή συνεπάγεται ιδιαίτερα στη Δανία — είναι εξίσου αποτελεσματική με την οδηγία.

Τι πέτυχε συνεπώς η οδηγία 91/328/ΕΟΚ(1) (που αργότερα τροποποιήθηκε με την οδηγία 96/96/ΕΟΚ(2)), σύμφωνα με την οποία τα κράτη μέληποχρεώνονται να πραγματοποιούν περιοδικό έλεγχο των μηχανοκίνητων οχημάτων που χρησιμοποιούνται για τη μεταφορά επιβατών· Δεν θα μπορούσε μια τέτοια ρύθμιση να πραγματοποιηθεί εξίσου κατά σε επίπεδο κράτους μέλους, λαμβάνονταςπόψη την απόφαση της Συνθήκης ΕΚ για την αρχή της επικουρικότητας (βλ. Συνθήκη ΕΚ, άρθρο 5)·

(1) ΕΕ L 178 της 6.7.1991, σελ. 29.

(2) ΕΕ L 46 της 17.2.1997, σελ. 1.

Απάντηση της κυρίας de Palacio εξ ονόματος της Επιτροπής

(12 Μαΐου 2003)

Όπως σωστά επισημαίνεται στην ερώτηση, η νομοθεσία που ορίζει ότι τα εν χρήσει πρότυπα στα οποία πρέπει να ανταποκρίνονται τα οχήματα για να μπορούν να κυκλοφορούν στην Ένωση διέπεται από τις διατάξεις της οδηγίας 96/96/ΕΚ της 20ής Δεκεμβρίου 1996 για την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους(1). Η κοινοτική πολιτική για τον τεχνικό έλεγχο των οχημάτων έχει διαμορφωθεί εδώ και πάνω από είκοσι χρόνια (οδηγία πλαίσιο 77/143/ΕΟΚ της 29ης Δεκεμβρίου 1976(2)) και αρχικά κάλυπτε μόνο φορτηγά, λεωφορεία, ταξί και ασθενοφόρα. Η αρχική οδηγία έχει τροποποιηθεί εννέα φορές και καλύπτει σήμερα τον τεχνικό έλεγχο των ιδιωτικής χρήσεως επιβατικών αυτοκινήτων και των ημιφορτηγών, ενώ επίσης προβλέπει λεπτομερώς τις απαιτήσεις για τις δοκιμές φρένων και καυσαερίων.

Η Επιτροπή αποφάσισε ναπαγάγει τα ιδιωτικής χρήσεως επιβατικά αυτοκίνητα στο πεδίο εφαρμογής της οδηγίας για τον τεχνικό έλεγχο των οχημάτων μετά από μια μελέτη του γερμανικού ινστιτούτου τεχνικού ελέγχου οχημάτων (TUV Ρηνανία), σύμφωνα με την οποία ποσοστό 5 % περίπου των συγκρούσεων οχημάτων στην Κοινότητα ήταν άμεσο αποτέλεσμα της κακής συντήρησης, κατά κύριο λόγο φρένων, ελαστικών και φώτων. Η μελέτη αυτή συμπλήρωνε άλλες που είχαν πραγματοποιηθεί στις Κάτω Χώρες, τη Φινλανδία, τη Σουηδία και το Ηνωμένο Βασίλειο.

Με την ευκαιρία της διεύρυνσης του πεδίου εφαρμογής της οδηγίας για τον τεχνικό έλεγχο των οχημάτων ώστε να καλυφθούν και τα ιδιωτικής χρήσεως επιβατικά αυτοκίνητα (οδηγία 91/328/ΕΟΚ της 21ης Ιουνίου 1991(3)), έγιναν εκτενείς συζητήσεις με αντιπροσώπους των κρατών μελών στο πλαίσιο του Συμβουλίου και του Κοινοβουλίου με αντικείμενο το πεδίο εφαρμογής και τις λεπτομερείς διατάξεις της οδηγίας. Η τελική οδηγία, σύμφωνα με την οποία τα οχήματα πρέπει να περνάνε από τεχνικό έλεγχο με τη συμπλήρωση τετραετίας αφότου κυκλοφορήσουν και στη συνέχεια ανά διετία, αποτελεί προϊόνποχώρησης σε σχέση με την αρχική πρόταση της Επιτροπής όπου προβλεπόταν ο πρώτος έλεγχος με τη συμπλήρωση τριετίας και στη συνέχεια κάθε χρόνο. Πράγματι, η συχνότητα ελέγχου των ιδιωτικής χρήσεως επιβατικών αυτοκινήτων έγινε ίδια με εκείνη των ημιφορτηγών.

Κατά την τελευταία δεκαετία σημειώθηκε μεγάλη πρόοδος σε ό,τι αφορά τα κατασκευαστικά πρότυπα οχημάτων. Επίσης, τα οχήματα γίνονται πιο αξιόπιστα και ενδέχεται ναπάρχει δυναμικό για 'τον νόμο της φθίνουσας απόδοσης' σχετικά με το τι μπορεί να προκύψει από τον παραδοσιακό τεχνικό έλεγχο των οχημάτων. Εξάλλου, η αξιοπιστία των ηλεκτρονικών συστημάτων από τη στιγμή που ένα όχημα κυκλοφορεί επί κάποιο χρόνο θα μπορούσε να διακυβεύσει την οδική ασφάλεια και τα περιβαλλοντικά οφέλη.

Η Επιτροπή εξετάζει πώς θα μπορούσαν να εξελιχθούν στο μέλλον οι απαιτήσεις για τους τεχνικούς ελέγχους οχημάτων. Επικουρικά προς τις αναλύσεις της, η Επιτροπή θα προκηρύξει μέσα στο 2003 ανοιχτό διαγωνισμό για μια μελέτη με θέμα: Αξιολόγηση μελλοντικών λύσεωνποχρεωτικής εφαρμογής για τους τεχνικούς ελέγχους οδικών οχημάτων με πλήρη συνεκτίμηση της πολυπλοκότητας του ζητήματος της ασφάλειας των οχημάτων και των συστημάτων περιβαλλοντικού ελέγχου και των αναμενόμενων εξελίξεων αυτών, καθώς και άλλων εξελίξεων όπως η 'αμοιβαία αναγνώριση' και η δυνατότητα αυτοπιστοποίησης σε ορισμένες περιπτώσεις.

(1) ΕΕ L 46 της 17.2.1997.

(2) ΕΕ L 47 της 18.2.1977.

(3) ΕΕ L 178 της 6.7.1991.